The Half

The Half () — Azərbaycan rok musiqi qrupu. 2017-ci il 14 mart tarixindən "Crambone Inventive League" leyblı daxilində fəaliyyətə başlamışdır. "The Half" musiqi qrupunun solo gitaraçısı və söz yazarı Nicat Gülməmmədov, ritm gitaraçısı Cahid Rəsullu, vokalisti isə Teymur Eyvazovdur.

 Tarixi 
"The Half" musiqi qrupu Nicat Gülməmmədov və Cahid Rəsullu tərəfindən 2017-ci ilin yanvar ayında qurulub, daha sonra isə Teymur Eyvazovun da qrupa vokalist kimi qoşulması ilə tam fəaliyyətə başlamışdır. "Balta" cizgi serialının 5-ci seriyası üçün "Andromeda" mahnısını hazırlamışdılar. Qrup "Ey gözəl" sinqlı ilə daha çox tanınmış və sevilmişdir. 28 avqust 2018-ci il tarixində Nizami Kino Mərkəzində keçirilmiş "Balta" cizgi serialının 5-ci seriyasının qala gecəsində konsert vermişdir. Kreativ təqdimat formaları ilə seçilən qrup 2021-ci il 14 fevral tarixində sevgililər gününə xüsusi olaraq hazırladığı "Şablon sevgi" musiqi videosu ilə diqqət çəkmişdir. Eyni zamanda sözügedən mahnı daxilində 33 ədəd "sev" köklü sözdən istifadə edib Azərbaycan mahnıları arasında bu rekordu qıraraq yerli sevgi mahnılarına istehza etmişdir. Qrupun bir çox kliplərinin müəllifi Rəvan Muradovun rejissorluğu ilə hazırlanmış "Birdən ölsək" adlı animasiyalı musiqi videosu isə Animafilm festivalında 2023-cü ilin "Ən yaxşı Azərbaycan qısametrajlı animasiya filmi" mükafatına layiq görülmüşdür. Bu mükafat rejissora dünyanın ən nüfuzlu animasiya festivalı olan "Annecy" Beynəlxalq Festivalında iştirak haqqı qazandırmışdır. 

 Diskoqrafiya 
 Sinqllar 
 Səbəbsiz
 Ey Gözəl
 Mavi
 Neyniyim qardaş
 Sərxoş qadın
 Andromeda
 Xəzərin sahilində (ft. Vugarixx)
 Ölənə Qədər
 Sevdim
 Once upon time in Baku
 Necə Unudum Səni (Remake)
 Söhbətdən Kənar
 Bir Yalnızın Hekayəsi ll
 Düşünmə
 Eyni Səhifələr
Şablon sevgi
Həvəsim İtər
Birdən Ölsək

 Albom 
 Söhbətdən kənar 
 Ölənə Qədər
 Necə Unudum Səni (Remake)
 Bir Yalnızın Hekayəsi II
 Düşünmə
 Söhbətdən Kənar
 Eyni Səhifələr
 Sevdim
 Once Upon A Time In Baku

 İstinadlar 

 Xarici keçidlər 


Kateqoriya:Azərbaycan musiqi qrupları
Kateqoriya:Azərbaycan rok-qrupları
Kateqoriya:2017-ci ildə yaranan musiqi qrupları